22/02/2021 | Administración LocalMunicipal
Ferrol
Recursos Humanos
Anuncio de ampliación da convocatoria de concurso de traslados de postos vacantes no Concello de Ferrol

Anuncio Ampliación convocatoria concurso para a provisión de postos de traballo vacantes do Concello de Ferrol. Advertida a necesidade de ampliar a Resolución ditada o 01/09/2020 pola que se convoca o concurso para a provisión de distintos postos de traballo vacantes (publicada no BOP 155, de 18 de setembro do 2020), para incluír un novo posto a petición do Departamento de Medio Ambiente, Zona Rural, Servizos e Obras; a concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi dita resolución o 09/02/2021 - coa corrección do 12 de febreiro- na que se acorda: Primeiro.- Ampliar a Resolución do 1 de setembro de 2020, pola que se aproban as bases, e se convoca o concurso, para a provisión de postos de traballo vacantes no Concello de Ferrol incorporando o posto que de seguido se relaciona: As funcións e habilidades específicas do posto que se convoca, ademais das xenéricas das xefaturas de negociado, sen ánimo excluínte, son as seguintes: XEFE/A NEGOCIADO SERVIZOS Funcións específicas: 1. As tarefas a realizar terán por obxecto os expedientes relativos, a materia de Augas, Recollida de Residuos, Cemiterio Municipal, Alumeado Público, Mantemento de Edificios (no relativo a servizos) e todo o que estea vinculado coa prestación de servizos municipais establecidos na normativa, a excepción de Parques e Xardíns, que se está a tramitar dende o Negociado de Medio Ambiente.2. Elaboración de informes considerados de trámite e outros que a Xefatura de Sección estime que son da súa competencia. En determinados informes, nos casos que así se consideren, pode solicitarse a constancia da conformidade da xefatura mencionada.3. Control de prazos e trámites procedementais nos diferentes expedientes, coas directrices e colaboración da Xefatura de Sección.4. Supervisión dos procedementos de contratación, de subvencións, coas directrices e colaboración da Xefatura de Sección.5. Supervisión de procedementos de facturación, coas directrices e colaboración da Xefatura de Sección.6. Acudir ás Mesas de Contratación, en ausencia das Xefaturas de Sección e de Servizos, cando se trate de trámites que afecten a expedientes referentes ao Negociado de Servizos.7. Coordinación administrativa e do persoal asignado ao negociado. Velar porque o servizo conte sempre con efectivos suficientes, cando se produzan supostos de ausencia de persoal ou outros motivos.8. Utilizar as aplicacións informáticas instaladas para o óptimo desempeño das funcións do posto.9. Coordinación administrativa e do persoal asignado ao negociado.10. Realización daqueloutras tarefas que entren dentro do eido competencial da unidade e sexan propias da capacitación profesional do persoal adscrito Segundo.- Abrir, para o posto afectado, un prazo de presentación de instancias de 5 días hábiles contados desde o día seguinte á publicación do anuncio da convocatoria no BOP. Terceiro.- Requirir a todos/as os/as aspirantes para que, ao abeiro do punto 7 das bases, acheguen no prazo de 5 días hábiles relación ordenada dos postos aos que se opta indicando a orde de preferencia de maior a menor. O que se fai público para xeral coñecemento. Ferrol, 12 de febreiro de 2021 A concelleira delegada da Area de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares